اسلام آباد ( آن لائن )چیئرمین سینیٹ صادق سنجرانی نا انٹرنیشنل پارلیمنٹری یونین نا صدر نا الیکشن اٹ بشخ ہلنگ نا پڑو کرینے۔ اسپیکر قومی اسمبلی اسد قیصر نا کنڈآن صادق سنجرانی ءِ پن کننگا، آئی پی یو نا کماشی کن گچین کاری اینخو دسمبر اٹ مریک، 179ملک آک آئی پی یو نا باسک آک ءُ، صادق سنجرانی ملکی تاریخ اٹ اولیکو وار آئی پی یو کماشی نا گچین کاری تیٹی بشخ ہلیک۔ دا بابت اٹ باسک آتے پارلےمنٹرےن صادق سنجرانی نا آئی پی یو نا صدارتی گچین کاری تیٹی بشخ ہلنگ کن گام گیج آتے جوان پارسا پارینے کہ اسپیکر قومی اسمبلی اسد قیصر نا کنڈآن صادق سنجرانی ءِ پن کننگ آ ستا کڑزک۔ چیئرمین سےنےٹ صادق سنجرانی نا آئی پی یو نا صدارتی گچین کاری ٹی بشخ ہلنگ آن پارلیمان نا عزت اٹ پین ودکی مریک۔
